Държавен вестник, бр. 63, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  63
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за извършване на определени действия на 
държавни органи на територията на „Мини 
Марица-изток“ – ЕАД
Народното събрание на основание чл. 86, 
ал. 1 от Конституцията на Република Бъл-
гария
Р Е Ш И :
Държавните органи не предприемат след-
ните действия без решение на Народното 
събрание по предложение на министъра на 
енергетиката:
1. Извършване на разпоредителни сделки с 
недвижимо имущество, собственост на „Мини 
Марица-изток“ – ЕАД, както и с недвижимо 
имущество, с изключение на отдаване под 
наем на земеделски земи за земеделски нужди, 
намиращи се на територията на комплек- 
са – собственост на „Мини Марица-изток“ –  
ЕАД, държавна или общинска собственост, 
попадащо в обхвата на границите на конце-
сионната площ по силата на сключения на 
11 август 2005 г. Концесионен договор между 
Министерския съвет на Република България 
и концесионера „Мини Марица-изток“ – ЕАД, 
и необходимо за изпълнение на правата и 
задълженията на концесионера – „Мини Ма-
рица-изток“ – ЕАД.
2. Извършване на разпоредителни сделки 
с дълготрайни активи, с изключение на от-
даване под наем на земеделски земи за земе-
делски нужди, намиращи се на територията 
на комплекса – собственост на „Мини Мари-
ца-изток“ – ЕАД, и за учредяване на вещни 
права върху недвижими имоти, собственост 
на „Мини Марица-изток“ – ЕАД, използвани 
и/или предназначени за въгледобив.
3. Извършване на разпоредителни сделки с 
движимо и недвижимо имущество държавна 
и/или общинска собственост, попадащи в об-
хвата на територията на „Източномаришкото 
въглищно находище“, които биха довели до 
загуба на целостта на имуществото, свързано 
с ефективното осъществяване на минно-
технологичната дейност в съответствие със 
стратегическите планове за развитие на „Мини 
Марица-изток“ – ЕАД.
4. Сключване на сделки/договори и изда-
ване на решения за изграждането на обекти 
за производство на електрическа енергия от 
възобновяеми източници от частни инвести-
тори върху имотите по т. 1.
5. Предприемане на действия, които биха 
нарушили осигуряването на нормалната и 
безпрепятствена дейност на „Мини Марица-
изток“ – ЕАД, като титуляр на концесия за 
добив на твърди горива – лигнитни въглища, 
от находище „Източномаришки въглищен 
басейн“.
6. Предприемане на действия, които биха 
довели до прекратяване на концесии, свър-
зани с добив на твърди горива – лигнитни 
въглища, от находище „Източномаришки 
въглищен басейн“, попадащо на територията 
на общини Раднево и Гълъбово, област Стара 
Загора, община Нова Загора, област Сливен.
7. Които биха довели до промяна и/или 
отмяна на специализирани подробни устрой-
ствени планове за развитие на „Мини Мари-
ца-изток“ – ЕАД.
Решението е прието от 49-ото Народно 
събрание на 20 юли 2023 г. и е подпечатано 
с официалния печат на Народното събрание.
Председател на Народното събрание:  
Росен Желязков
5774
РЕШЕНИЕ
за изменение и допълнение на Правилника 
за организацията и дейността на Народното 
събрание (обн., ДВ, бр. 39 от 2023 г.; доп., 
бр. 41 от 2023 г.; попр., бр. 42 от 2023 г.)
Народното събрание на основание чл. 86, 
ал. 1 от Конституцията на Република България 
и § 1, ал. 1 от допълнителните разпоредби на 
Правилника за организацията и дейността на 
Народното събрание
Р Е Ш И :
§ 1. В чл. 8 се правят следните изменения 
и допълнения:
1. В ал. 1 т. 10 се изменя така:
„10. назначава и освобождава главния 
секретар на Народното събрание; назначава 
и освобождава служителите към кабинета 
на председателя, както и служителите към 
кабинетите на заместник-председателите и 
парламентарните групи по тяхно предложение 
със срок до 5 работни дни от избирането на 
лицата по чл. 4, ал. 2, респективно от образу-
ването на парламентарна група в следващото 
Народно събрание; назначава и освобождава 
служителите в парламентарните комисии по 
предложение на техния председател със срок 
до 5 работни дни от избирането на председа-
теля на съответната комисия в следващото 
Народно събрание;“.
2. Създава се нова ал. 6:
„(6) За главен секретар се назначава 
лице, което притежава висше образование 
специалност „Право“, придобита юридичес- 
ка правоспособност и наличие на 9 години 
професионален опит.“
3. Досегашните ал. 6 и 7 стават съответно 
ал. 7 и 8.